טקס ההטבלה לנצרות של אנשי קייב, ציור מאת קלאודיוס לבדב. אירוע זה מתואר בסצנת הסיום של הסרט.
**הוויקינג** (ברוסית: **Викинг**) הוא סרט ביוגרפי רוסי, על פי אפוס היסטורי, אודות נסיך נובגורוד ולדימיר הראשון ומאבקו לזכות בשלטון על כס נסיכות קייב-רוס. הסרט בוים על ידי אנדריי קראבצ'וק, ומככבים בו דנילה קוזלובסקי וסבטלנה חודצ'נקובה.

הפקת הסרט יצאה לדרך בשנת 2009 כשאולפני דירקציה קינו החלו באיסוף צוות להפקת הסרט. צילומי הסרט החלו במרץ 2015 בחצי האי קרים. הקרנת הבכורה של הסרט הייתה ב-29 בדצמבר 2016 במוסקבה, רוסיה. הסרט זכה לביקורות מעורבות ויצא לאקרנים באסטוניה, ליטא ולטביה ב-6 בינואר 2017. נרכש גם להפצה בממלכה המאוחדת ובאיטליה.

הסרט זכה להצלחה קופתית מרשימה, הרוויח 1.53 מיליארד רובלים (יותר מ-32 מיליון דולר), וצפו בו 5.8 מיליון איש.

רקע
---

הסרט מבוסס על אירועים אמיתיים מתולדות רוסיה ועל תולדות חייו של נסיך נובגורוד, ולדימיר הראשון, שחי במאה ה-10, בשנים 960–1015 לספירה.

הסרט מתמקד במאבק על כס שלטון קייב-רוס בין ולדימיר לשני אחיו, לאחר מות אביהם סביאטופולק, שמת מבלי לציין מי מבניו יירש אותו. מלחמת הירושה בין הבנים הביאה לכך שאולג נרצח בידי אחיו למחצה הבכור יארופולק. ולדימיר ברח מחשש לחייו, ומצא מקלט אצל מלך נורווגיה, שהיה קרוב משפחתו מצד אביו. שם אסף כוחות צבא במשך עשר שנים, ובשנת 982 לספירה שב לנובגורוד על מנת לדרוש את השלטון מאחיו. כעבור מספר חודשים הביס צבאו את שרי המלחמה של יארופולוק. ולדימיר תפס את מקומו כשליט נסיכות קייב והביא לרוסיה הפגאנית של אותם ימים את הנצרות. הסרט מגולל גם את קורות נישואיו לבתו של נסיך פולוצק, רוגנדה.

הסרט מבוסס גם על אגד הסיפורים "סיפורי השנים שחלפו", הידועים גם בתור "הכרוניקה הרוסית הראשונה".

עלילת הסרט
----------

עלילת הסרט מתרחשת בשנים 977–980. הנסיך אולג סביאטוסלביץ' יוצא לציד ביער חורפי על אדמות רוס. שושלת רוריק שולטת במדינה ומתפתח סכסוך כאשר יארופולק סביאטוסלביץ' מואשם ברצח אולג. כמקובל, על האח הממזר לנקום את מות אולג. ולדימיר סביאטוסלביץ' מסתתר בחופי ים הקרח בצפון, מאחר שאינו שש לנקום את מות אולג שמת במהלך מתקפה על מבצר אוברוץ'. הוא מאמין שניתן לפתור זאת בדרכי שלום ללא שימוש בחרבות.

ברם, ולדימיר לא מצליח להתחמק מהעול המוטל על כתפיו כאשר מגיע אליו האציל סוונלד ומשדל אותו לצאת לפגוש את אולג. ולדימיר יוצא בליווי חיל משמר אל קייב, ובדרכו עובר בנסיכות פולוצק שבה שולט הנסיך רוגוולד. במטרה לזכות בתמיכת הנסיך, ולדימיר מציע לשאת לאישה את בתו של רוגוולד, רוגנדה. הנסיך מסרב לכך ובתגובה ולדימיר תוקף את פולוצק, רוגוולד נהרג יחד עם אשתו. ולדימיר לוקח את רוגנדה לאישה. הוא חוצה את נהר הדניפר לקייב ויוצא לקחת את השלטון על נסיכות קייב.

בליווי חיל משמר ויקינגי ולדימיר שט על הדניפר בספינה ויקינגית, אך בהגיעם לקייב מגלים אותה ריקה מאדם. בדרכם הם פוגשים בדרומון ובה אירינה, רעייתו של יארופולק, שמנסה להימלט למולדתה ביזנטיון אך לבסוף הופכת למשרתת בארמונו של ולדימיר. על מנת לשחרר את רעייתו, יארופולק מגיע לקייב על מנת לנהל משא ומתן עם ולדימיר, אך הוא נהרג מידיהם של לוחמים לעיני איש אמונו וריאז'קו. עד מהרה ולדימיר הופך לשליט רוס כולה. הוא הופך לנסיך הגדול של קייב ומחליט לחדש את פולחן האל פֶּרוּן, שאליו התפלל גם אביו סביאטוסלב.

וריאז'קו יוצא לכרות ברית עם הפצ'נגים במטרה לצאת למלחמה נגד ולדימיר, אך לאחר קרב עקוב מדם חייליו של ולדימיר מנצחים והודפים את כוחות הפצ'נגים. אחד מהלוחמים בצבאו של ולדימיר, פיודור, היה נוצרי באמונתו ותרם רבות לניצחונו של ולדימיר. כשהלוחמים חוזרים מהקרב, העם מחליט להעלות קורבן לאל פרון כאות תודה על הניצחון ומחליטים להקריב ילד בשם יוהאן. פיודור מנסה להציל את הילד אך לבסוף נהרג יחד עם הילד. ולדימיר נאבק באלה שגרמו למותו של פיודור והילד אך עד מהרה מופרע עם הגעתה של אירינה כשהיא מלווה בכומר, הוא מאפשר לה לחזור למולדתה בעודה מספרת לו על ישו והנצרות. זמן קצר לאחר מכן ולדימיר נופל למארב של וריאז'קו אך ניצל בעור שיניו עם הגעתה של ספינה מקונסטנטינופול הישר מקיסר ביזנטיון בסיליוס השני, ששולח מתנות לרוב. בזהב הביזנטי ולדימיר משלם ללוחמים הוויקינגים ומתכנן מתקפה על העיר קרסון. בידיעה שניצחון בקרב יזכה את ולדימיר באחות הקיסר הביזנטי אנה, רוגנדה מנסה להרוג את ולדימיר בשנתו אך הוא מתגבר עליה.

הקרב על העיר מתברר כחסר תקווה ולוחמיו לא מצליחים לפרוץ אל העיר. רק לאחר שהוא מקבל מכתב מאירינה הוא מוצא נקודת תורפה בחומת האבן המקיפה את העיר ומחליט לנתק את אספקת המים לעיר, בדיוק עם הגעתם של הפצ'נגים ובהם וריאז'קו. ולדימיר מצליח להדוף את הפצ'נגים ולפרוץ אל העיר. הוא מגיע אל הכנסייה ופוגש את אביה הרוחני של אירינה, הכומר אנסטאס. לאחר שיחה עמו, ולדימיר מחליט לקבל על עצמו את הנצרות ולוקח על עצמו את האשמה על מותו של רוגוולד ורעייתו ופיודור ובנו. ברם, סוונלד מבקש לנקום בביזנטים על מותו של סביאטוסלב ומנסה לשדל את ולדימיר לרצוח את קיסר ביזנטיון אלא שוולדימיר מסרב וסוונלד מנסה להטביע את הנסיך בים, אך ללא הצלחה.

אנסטאס מנהל טקס הטבלה לנצרות של אנשי קייב בנהר הדנייפר, בעוד ולדימיר והנסיכה הביזנטית צופים בטקס, אירינה ובנה חוזרים לקייב בעוד על הגבעה הגבוהה ניצב צלב גדול, המסמל את התנצרותה של רוס.

צוות שחקנים ודמויות
-------------------

* דנילה קוזלובסקי בתפקיד נסיך נובגורוד ולדימיר סביאטוסלאביץ'
* סבטלנה חודצ'נקובה - אירינה
* אנדריי סמוליאקוב - רוגוולד, נסיך פולוצק
* אנטון טוזיקוב - משרתו של רוגוולד
* מקסים סוחאנוב - סוונלד
* נטליה ריצ'קובה - אשתו של סוונלד
* פלטון קאמנב - בנו של סוונלד
* איגור פטרנקו - וריאז'קו
* ולדימיר אפיפאנצב - פיודור
* רוסטיסלב ברשאואר - בּלוּד
* אנדריי דמידוב - סמוחה
* אלכסנדר לובנוב - פוטיאטה
* ג'ון דה סנטיס - ברסרק
* יואקים נאטרקוויסט - חוודינג
* איוואן שמקוב - יואן
* דנייל איזוטוב - אריק
* הראלד רוזנסטרום - איינאר
* אלכסנדרה בורטיץ' - רוגנדה, רעייתו של ולדימיר
* ויקטור קורוליוב - שומרהּ של רוגנדה
* קיריל פלטנב - אולג סביאטוסלביץ', אחיו של ולדימיר שנרצח
* אלכסנדר אוסטיוגוב - יארופולק, אחיו הבכור של ולדימיר
* פאבל דלונג - אנסטס
* אולג דוברובן - וולגארד
* אלכסנדר ארמר - אולבאר
* הלגה פיליפובה - קארין
* ז'אידרבק קונגוז'ינוב - מפקד פצ'נגי
* פייר בורל - מפקד צבאי
* יבגני קונונוב - עבד
* אלכסנדרה קרסיקובה - אשת חוואי
* לידיה קופינה - קובניצה
* סרגיי צ'רדנצב - לוחמו של ולדימיר
* מקסים דרצ'נין - פולוצק
* דנייל סולדטוב - ויקינג
* וילן באביצ'ב - לוחם ויקינגי
* מיכאיל סלומטין - לוחם ויקינגי
* אולג סיזוב - לוחם ויקינגי
* ולדימיר בוטנקו - לוחם ויקינגי

הפקה
----

הפקת הסרט נמשכה כמעט 8 שנים והוא מוגדר כאחד מהפרויקטים הגדולים והיקרים ביותר בתולדות הקולנוע הרוסי, כאשר ההכנות ושלבי הצילום החלו כבר בשנת 2009. תקציב הסרט עמד על 1.25 מיליארד רובלים (13 מיליון דולרים) והתקציב הגיע מאולפני דירקציה קינו, קרן הקולנוע הרוסי ואולפני KIT (בבעלות גזפרום מדיה), מאחר שהיה צורך בבניית תפאורה שלמה שתשחזר את המבנים ואדריכלות רוס העתיקה.

הסרט הופק על ידי קונסטנטין ארנסט ואנטולי מקסימוב שבעבר הפיקו יחדיו את שוברי הקופות "משמר הלילה" ו"משמר היום".

מרבית צוות ההפקה הוא רוסי, אך בסרט נוטלים חלק גם שחקנים זרים כמו יואקים נאטרקוויסט השוודי, ג'ון דה סאנטיס הקנדי ואלכסנדרה בורטיץ' מבלארוס.

### ליהוק וצילומים

לתפקיד הנסיכה רוגנדה לוהקה השחקנית הבלארוסית אלכסנדרה בורטיץ', לפני כן נבחנה לתפקיד יקטרינה וילקובה הרוסייה. לתפקיד הנסיך ולדימיר לוהק דנילה קוזלובסקי לאחר שנבחנה אפשרות ללהק שחקנים אחרים כוויקטור ורז'ביצקי, סרגיי בזרוקוב, מקסים מאטבייב, מיכאיל ייליסייב וסרגיי פוסקפאליס.

צילומי הסרט החלו במרץ 2015 ונערכו במגוון אתרים בחצי האי קרים, בבחצ'יסראי ובסבסטופול.

### שיווק

טיזר טריילר ראשון פורסם ב-19 בנובמבר 2015 במהלך אירוע תצוגה לבכירי משרד התרבות הרוסי, אך הטריילר הרשמי הראשון פורסם כארבעה חודשים לפני יציאת הסרט, ב-16 בספטמבר 2016. טריילר שני פורסם ב-8 בדצמבר 2016.

במהלך פסטיבל קומיקון רוסיה שנערך בספטמבר 2016 נערך אירוע הצצה למעריצי הקולנוע ושני ניצבים מהסרט הציגו סצנה מתוך הסרט.

זכויות ההקרנה הבינלאומיות נמכרו לחברת Red Arrow הבריטית והסרט הופץ להקרנה בינלאומית ב-6 בינואר 2017. הקרנה מוקדמת לרוכשים פוטנציאליים נערכה במהלך American Film Market.‏ ב-19 בינואר 2017 דווח שהסרט נמכר להקרנה ליותר 60 מדינות. הסרט שוחרר בגרמניה ב-DVD ולשירות וידאו לפי דרישה של אתר Amazon.com‏. הסרט הוקרן גם בבריטניה וצרפת בספטמבר ואוקטובר 2017, בהתאמה.

בסרט צפה גם נשיא רוסיה ולדימיר פוטין בהקרנה פרטית ב-30 בדצמבר 2016. בהקרנה השתתפו גם מפיקי הסרט אנטולי מקסימוב וקונסטנטין ארנסט, השחקנים סבטלנה חודצ'נקובה ודנילה קוזלובסקי, שר התרבות הרוסי ולדימיר מדינסקי ואישים נוספים. לאחר הצפייה ציין פוטין ש"אין ספק שמדינסקי [שר התרבות], כהיסטוריון יגיד שישנם עניינים בסרט שהם שנויים במחלוקת [מבחינת דיוקם ההיסטורי], אך זהו אינו סרט תיעודי אלא יצירה עלילתית. לכן אני בטוח שדברים כאלה חשובים. בשמחה אצפה בסרט שוב.".

מוזיקה
------

פסקול הסרט והמוזיקה המתנגנת ברקע הולחנה על ידי המלחין הרוסי איגור מאטוויינקו. המלחין האירי דין ולנטין שיתף פעולה עם ההפקה בביצוע עיבוד מוזיקלי לקדימוני הסרט. ולנטין ידוע גם כמי שהלחין את המוזיקה לטריילרים של "קפטן אמריקה: מלחמת האזרחים", "בין כוכבים" ו"צלף אמריקאי", והוא הלחין גם את המוזיקה לסרטים האיריים "Tiger Raid" ו"Close to Evil"‏. הפסקול הוקלט בשיתוף פעולה עם התזמורת של אירלנד, התזמורת הסימפונית הקטנה והזמרים פלטון גרקוב, אנה נמזר, אנדריי אזובסקי, איליה לאפטב, סבטלנה איה (מלהקת גורוד 312) וטאיסיה קרסנופבצבה.

**רשימת הרצועות והסצנות שבהן הן מושמעות:**

| # | כותרת | אורך | סצנות מפתח/הערות |
| --- | --- | --- | --- |
| 1 | "Молитва Владимира""תפילת ולדימיר" | 02:48 |  |
| 2 | "Испытание водой""ניסוי מים" | 02:08 |  |
| 3 | "Штурм Полоцка""הסתערות פולוצק" | 01:26 | מתנגנת בעת הסתערות כוחותיו של ולדימיר על נסיכות פולוצק |
| 4 | "Плач""בכיה" | 03:58 |  |
| 5 | "Триумф Владимира (Путь в Киев)""ניצחון ולדימיר (הדרך לקייב)" | 01:20 |  |
| 6 | "Смена богов""החלפת אלים" | 01:37 |  |
| 7 | "Покушение""התנקשות" | 02:19 |  |
| 8 | "Жертвоприношение""הקרבה" | 01:57 |  |
| 9 | "Пустой Киев""קייב הריקה" | 01:54 | בזמן שוולדימיר מגיע לקייב |
| 10 | "Ошибка Варяжко""טעותו של וריאז'קו" | 01:37 |  |
| 11 | "Огненные колёса (Мёртвые сраму не имут)""גלגלי אש (המתים לא מתביישים)" | 01:19 |  |
| 12 | "Огненные колёса (Гибель Берсерка)""גלגלי אש (מות ברסרק)" | 01:43 |  |
| 13 | "Огненные колёса (Дождь)""גלגלי אש (גשם)" | 01:45 |  |
| 14 | "Обида викингов""עלבון הוויקינגים" | 00:52 |  |
| 15 | "Благодать""חסד" | 02:15 |  |
| 16 | "Дар бога""מתת אל" | 01:06 |  |
| 17 | "Ночь богов""ליל האלים" | 01:33 |  |
| 18 | "Месть Рогнеды""נקמת רוגנדה" | 01:15 | מתנגן ברקע כשוולדימיר שוכב עם רוגנדה והיא מנסה להרוג אותו |
| 19 | "Туман (Тема Владимира)""ערפל (נעימת ולדימיר)" | 01:23 | נעימת הנושא |
| 20 | "Штурм Корсуни""הסתערות הקורסונים" | 01:14 | הנעימה מתנגנת ברקע כשצבאו של ולדימיר כובש את קורסון |
| 21 | "Корсунь""קורסון" | 01:58 | כאשר ולדימיר מטייל בקורסון הכבושה |
| 22 | "Исповедь""וידוי" | 01:24 | מתנגן בעת מפגשו שם ולדימיר עם הכומר |
| 23 | "Финал (Тема Владимира)""הסוף (נעימת ולדימיר)" | 02:41 | נעימת הנושא של הסרט |
| 24 | "Молитва Владимира (Греческая версия)""תפילת ולדימיר (הגרסה היוונית)" | 02:49 |  |
| 25 | "Штурм Полоцка (Ритуал викингов)""הסתערות פולוצק (טקס הוויקינגים)" | 02:02 |  |
| 26 | "Тема викингов""נעימת הוויקינגים" | 02:10 |  |
| 27 | "Вспоминай обо мне, когда пойдёт дождь""היזכר בי כשיירד גשם" | 04:05 | נעימת הסיום |

ביקורות
-------

הסרט זכה לביקורות מעורבות בעיתונות הרוסית.

מרבית מבקרי הקולנוע ציינו את האופן שבו הוצגה רוס הפגאנית. אנטון דולין מהאתר "אפישה" (afisha.ru) כתב שלאחר צפייה בסרט רבים יראו באור אחר את הנסיך האכזר ולדימיר, ואחרים יצטמררו מדמותו של ולדימיר המוצגת באנדרטה לזכרו במוסקבה, כמי שניצר את רוסיה. בסרט דווקא הוצגה דמות רכה יותר. לדעת ייגור בליקוב ממערכת Life "רוסיה בעיני הקולנוענים היא מדינה של פצ'נגים מלוכלכים, שאיחדה אותם רק הטבילה לנצרות".

על פי המבקר דניס רוזאייב מהמהדורה הרוסית של Time Out, "היוצרים הדגימו חוסר החלטיות נדירה בפרשנות הדמות המרכזית, ברור שזו דמות היסטורית ואולי אפילו אנטי-גיבור, אך מדוע להשחיר את המנצר"?. לעומת זאת, הביצוע הטכני של הסרט זכה לתשבחות רבות גם בביקורות שנטו לשלול את הסרט, כך למשל באתר Mail.Ru צוין ש"הסרט נעשה באופן עוצמתי ויפה, ברמתם של הסרטים הטובים ביותר בעולם בתחום ההיסטוריה והפנטזיה", כך גם לדברי ניקיטה פודגורנוב מאתר Life: "יקום קולנועי רחב יריעה שכזה, [כפי] שהוצג ב"וויקינג"... עוד לא היה".

פרסים ומועמדויות
----------------

| פרס | קטגוריה | מועמדים/מקבלי הפרס | תוצאה |
| --- | --- | --- | --- |
| פרס אקדמיית ניקה למדעי הקולנוע | עיצוב ההפקה הטוב ביותר | סרגיי אגין | **מועמדות** |
| עיצוב התלבושות הטוב ביותר | יקטרינה שפקאיץ | **מועמדות** |
| פרס נשר הזהב | הצילום הטוב ביותר | איגור גרניאקין | **זכייה** |
| עיצוב התלבושות הטוב ביותר | יקטרינה שפקאיץ | **זכייה** |
| עריכת הסאונד הטובה ביותר | ולדימיר ליטרובניק, פאבל דוראולי | **זכייה** |
| עיצוב התפאורה הטוב ביותר | טטיאנה ואווילובה | **מועמדות** |
| עיצוב ההפקה הטוב ביותר | סרגיי אגין | **מועמדות** |
| האפקטים הוויזואלים הטובים ביותר | Film Direction FX | **מועמדות** |

קישורים חיצוניים
----------------

* אתר האינטרנט הרשמי של הוויקינג (ברוסית)

* "הוויקינג", במסד הנתונים הקולנועיים IMDb (באנגלית)

* "הוויקינג", באתר Rotten Tomatoes (באנגלית)

* "הוויקינג", במסד הנתונים הקולנועיים KinoPoisk (ברוסית)
* הוויקינג בפורטל הערוץ הראשון שנפתח לרגל ציון 25 שנים לערוץ (ברוסית)

הערות שוליים
------------

1. 1 2 3 4  «Викинг» увидят зрители Италии и Великобритании
2. ↑  Викинг, megacritic.ru
3. ↑  Актриса из Светлогорска Александра Бортич снялась в исторической драме «Викинг» вместе с Ходченковой и Козловским
4. ↑  «Викинг» приближается к заветной цели
5. ↑  Ежедневные кассовые сборы
6. 1 2  График премьер > Викинг. Кассовые сборы в России и СНГ
7. ↑  Викинг, kinopoisk.ru
8. ↑  "משחקי הכס" בגרסה הרוסית
9. 1 2  Megacritic. Викинг — отзывы о фильме
10. 1 2  Критиканство. Рецензии на фильм Викинг (2016), отзывы
11. ↑  ‏רשימת צוות השחקנים באתר Kino-teatr.ru (ברוסית) ‏2016-11-03
12. ↑  Студия актёрских сайтов, Данила Козловский :: Викинг, 2013-01-25
13. ↑  Todd Brown Get Behind The Scenes Of Russian Period Epic VIKING - ScreenAnarchy, Twitchfilm.com
14. ↑  Arns nya roll - i rysk storfilm, אפטונבלודט
15. ↑  Шведская звезда российского блокбастера о викингах снимет свой фильм, Rg.ru
16. ↑  Arn-skådisens oro inför jobbet i Ryssland: "Man har ju hört om det värsta!, TV4 play
17. ↑  На Comic Con представили фильмы "Викинг", "Салют 7" и "Притяжение", Rg.ru
18. ↑  Евгения Чирок В Лос-Анджелесе покажут российскую картину «Викинг» » ВладТайм - самые независимые новости, Vladtime.ru
19. ↑  "Russian historical blockbuster 'Viking' to hit world screens". נבדק ב-26 באפריל 2017. `{{cite web}}`:  (עזרה)
20. ↑  "Russian epic 'Viking' gets UK, Italy deals".
21. ↑  Amazon.de: Viking [dt./OV ansehen | Prime Video], www.amazon.de
22. ↑  NIFFF HORS-SÉRIE : PROGRAMME ET BILLETTERIE EN LIGNE, Neuchâtel International Fantastic Film Festival (ב־)
23. ↑
24. ↑
25. ↑  כוונתו הייתה ליצירות אודות ההיסטוריה והתרבות הרוסית.
26. ↑  Путин собирается посмотреть "Викинга" еще раз // פוטין מתכוון לצפות בסרט "הוויקינג" פעם נוספת‏
27. ↑  אנסטסיה סַחובסקאיה, "Викинг". Кремлевский сеанс, אתר Vesti.ru
28. ↑
29. ↑  "הוויקינג": ביקורתו של אנטון דולין (ברוסית)
30. ↑  Life. "הוויקינג": בסוף ניצרו את כולם — L!FE.ru (ברוסית)
31. ↑  Time Out.‏הוויקינג | Time Out (ברוסית)
32. ↑  הוויקינג (2016), ביקורת, קטעים מהסרט, שחקנים, תאריך יציאה — אתר Mail.Ru
33. ↑  Эпичность без пафоса // אפיות ללא פאפוס — L!FE.ru

| סרטי אנדריי קראבצ'וק |
| --- |
| סרטים בולטים | מסתורין חג המולד (2000) • האיטלקי (2005) • אדמירל (2008) • הוויקינג (2016) • ברית ההצלה (2019) • היו זמנים במדבר (2022) • פיוטר הראשון (2022) • הקיסריות (2023) |
| שחקנים בולטים | קונסטנטין חבנסקי • דנילה קוזלובסקי • סבטלנה חודצ'נקובה • מקסים מטבייב • איוואן קולסניקוב |
| שותפים נוספים | **הפקה:** קונסטנטין ארנסט • אנאטולי מקסימוב • **צילום:** איגור גריניאקין |